Keri (saari)

Keri on Virolle kuuluva majakkasaari Suomenlahdessa. Se sijaitsee Pranglin saaresta noin kuusi kilometriä pohjoiseen ja on Viron pohjoisin saari.

Kerin saaren pinta-ala on 3,1 hehtaaria. Saari on matala ja kivinen. Kirjallisissa lähteissä ensimmäinen maininta saaresta on vuodelta 1623. Pietari Suuri määräsi vuonna 1719 saarelle rakennettavaksi merimerkin, joka valmistui 1724. Vuonna 1803 valmistui kivimajakka, joka sai 1857 teräsmajakkatornin. Vuonna 2003 majakka automatisoitui eikä saarella enää tarvittu majakanvartijaa.

Saarella on vuonna 1993 paljastettu muistomerkki lähistöllä kesäkuussa 1940 alasammutun matkustajakone Kalevan miehistölle ja matkustajille.

Lähteet

Viron saaret
Suomenlahden saaret